Aidan av Lindisfarne

Heilage Aidan av Lindisfarne var ein irsk munk og misjonær i Storbritannia. Han var den første biskopen av Lindisfarne, og er best kjend for å ha grunnlagd Lindisfarne kloster.

Aidan har fått æra for å ha innført kristendommen igjen til Northumbria, og er blitt kalla «Northumbrias apostel». Han reiste mykje gjennom landet og misjonerte, både blant kongar og adelege og blant dei fattige og mateslause, medrekna barn og slavar. Han grunnlag eit kloster med domkyrkje på øya Lindisfarne, kjend som Lindisfarne kloster, og var den første biskopen der.

Han er rekna som helgen i den anglikanske kyrkja, den katolske kyrkja og ortodoks kristendom.

Bakgrunn
Aidan stamma frå Irland, og namnet hans var eigentleg det gammalirske Áedán. Beda, som gjev ei lang og detaljert skildring av livet hans, har lite å seia om bakgrunnen hans. Han var munk ved øya Iona utanfor vestkysten av Skottland frå relativt ung alder.Bede, Ecclesiastical History of the English Nation (Book III) Medieval Sourcebook; David Hugh Farmer, The Oxford Dictionary of Saints. (Oxford; New York: Oxford University Press, 1997), s. 8. Han var kjend for å vera strengt asketisk."St. Aidan the Bishop of Lindisfarne", Orthodox Church in America

I åra før Aidan verka som misjonær hadde kristendommen, som hadde spreidd seg i Storbritannia udnder romartida, gått tilbake og i stor grad blitt fortrengd av angelsaksisk heidenskap. Som ungdom i eksil budde den framtidige kong Oswald av Northumbria på Iona, der heilage Columba frå Irland hadde skipa eit kloster. Oswald blei døypt og svor å bringa kristendommen tilbake til folket sitt. I 634 fekk han sjansen til dette då han vann trona i Northumbria.Baring-Gould, s, 63–70.

Oswald bad om å få misjonærar frå Iona, i staden for dei romersk-tilknytte klostera i Sør-England. Først sende dei han biskopen Cormán, men han var særs streng og blei dårleg likt av folket. Han vende tilbake til Iona og melde at folk i Northumbria var for stae til å bli omvende. Aidan kritiserte metodane til Cormán, og blei så send i hans stad.Kiefer, James E., «Aidan of Lindisfarne, Missionary», Biographical Sketches of memorable Christians of the past, Society of Archbishop Justus. 29. august 1999 Han blei biskop i 635.Fryde, et al. Handbook of British Chronology s. 219

Galleri

 Kjelder

Denne artikkelen bygger på «Aidan av Lindisfarne» frå , og «Aidan of Lindisfarne» frå  den 22. mai 2019.  
 oppgav desse kjeldene:

 Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. .
 Baring-Gould, S. (Sabine). The Lives of the Saints. With introduction and additional Lives of English martyrs, Cornish, Scottish, and Welsh saints, and a full index to the entire work. Edinburgh: J. Grant, 1914.
 Butler, Alban. Lives of the Saints, Edited, revised, and supplemented by Herbert Thurston and Donald Attwater. Palm Publishers, 1956.



Kategori:Engelske helgenar
Kategori:Irske helgenar
Kategori:Engelske biskopar